**Paziņojums par nekustamā īpašuma Turaidas ielā 2A, Siguldā, Siguldas novadā (Tūrisma informācijas centrs), ēkas ar kadastra apzīmējumu Nr. 8015 001 0601 003, vietas Nr. 2 (3 m2 platībā) nomas tiesību rakstisko izsoli**

**2024.gada 23.aprīlī plkst. 9.00,** Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Siguldā, Siguldas novadā, notiks nomas tiesības uz uz ēkas ar adresi Turaidas ielā 2A, Siguldā, Siguldas novadā (Tūrisma informācijas centrs), kadastra apzīmējumu Nr. 8015 001 0601 003, tirdzniecības vietu Nr.2 (vieta atzīmēta plānā, kas ir pievienots izsoles noteikumiem kā pielikums Nr.2), karsto un auksto dzērienu un uzkodu automātu izvietošanai – rakstiskā izsole ar augšupejošu soli. Izsoles **sākotnējā nomas maksa** tiek noteikta 150 EUR (viens simts piecdesmit *euro*) un pievienotās vērtības nodoklis 21% apmērā 31,50 EUR (trīsdesmit viens *euro* 50 centi), kas kopā ir 181,50 EUR (viens simts astoņdesmit viens *euro* 50 centi) mēnesī. Iesniedzot pieteikumu izsolei, nomas tiesību pretendents norāda piedāvāto nomas maksu, kas ir vienāda vai augstāka par sākotnējo nomas maksu.

Pieteikumi Pretendentiem jāiesniedz laikā no **2024.gada 10.aprīļa līdz 2024.gada 19.aprīļa pl. 14.00.** Pieteikumu dokumenti jāiesniedz līdz izsoles publikācijā norādītajam termiņam Siguldas novada pašvaldības Teritorijas attīstības pārvaldē, Zinātnes ielā 7, Siguldā, Siguldas novadā darba laikā.

Pirms piedāvājuma iesniegšanas jāiemaksā **dalības maksa** **30 EUR** (trīsdesmit *euro*) apmērā, t.sk. PVN 21% ieskaitot to Pašvaldības bankas kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību nekustamā īpašuma Turaidas ielā 2A, Siguldā, Siguldas novadā, vietas Nr.2 nomas tiesību izsolē,” un **nodrošinājums 30 EUR** (trīsdesmit *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X ar atzīmi “Nodrošinājums par nekustamā īpašuma Turaidas ielā 2A, Siguldā, Siguldas novadā, vietas Nr. 2 nomas tiesību izsolē”.

**Informācija par nomas objektu:**

Adrese –Turaidas iela 2A, Sigulda, Siguldas novads, LV-2150

Kadastra apzīmējums Nr. – 8015 001 0601 003

Nomas objekta izmantošanas mērķis ir karsto un auksto dzērienu un uzkodu automātu izvietošana, lai nodrošinātu Tūrisma informācijas centra apmeklētāju un darbinieku ar dažāda veida karstajiem (piemēram, kafijas dzērieni, tēja) un aukstajiem dzērieniem (piemēram, gāzēts un negāzēts ūdens, limonāde, sula), un uzkodām (piemēram, enerģijas batoniņi, rieksti, cepumi, čipsi, sviestmaizes). Konkrētu preču piedāvājumu nomnieks nodrošina, ņemot vērā preču pieprasījumu nomas objektā un vadoties pēc objekta darbinieka rekomendācijām.

Telpas platība – 3 m2

Nomas termiņš – no nomas līguma noslēgšanas un Nekustamā īpašuma pieņemšanas – nodošanas akta parakstīšanas dienas uz **1 (vienu) gadu** ar tiesībām pagarināt nomas līgumu līdz 3 (trīs) gadiem.

Tirdzniecības vieta nav nododama apakšnomā.